TV7 JERUUSALEMMA UUDISED
Tänased teemad -
Prantsusmaa juudid pöörduvad islamisse
Iisraelis avastati uus zika-viiruse juhtum
Iisrael valvab rahu ja aitab Golanil süürlasi
Gaza abirahasid kasutatakse valesti
Ashkelonis leiti Ottomani ajast pärinev kalamehe maja
TV7 Jeruusalemma Uudistest - Shalom!
Arutz Sheva teatel muretsevad Prantsuse juudikogukonna juhid
islamisse pöörduvate juutide arvu kasvu pärast.
Prantsuse Rahvusliku Antisemitismi Jälgiva Ameti juhi S. Ghozlani sõnul
on islamisse pöördunud isegi terveid perekondi.
Paljudel juhtudel on moslemiagendid meelitanud noori sefardi juute
islamisse pöörduma, rõhudes nende ühisele islamimaade taustale
ning nende ja Prantsusmaa kristliku kultuuri erinevustele.
Noori meelitavat islami jõud ja ISISe terrorirünnakud Läänes.
Aastate eest teatati isegi
moslemeiks pöördunud prantsuse juutide ühinemisest ISISega
ja selle valitsusaladele sõitmisest.
Juutidest pöördunute täpset arvu ei teata,
kuid hinnanguliselt on islamisse pöördunud
ca 100 000 Prantsuse juuti ja kristlast.
Prantsuse juudikogukond rajas islamiseerimise vastase fondi
ja noortele suunatud abitelefoni, et pöördumisilminguga võidelda.
Kardetakse ka, et islamisse pöördunud juudi noortel
õnnestub naasmisõiguse alusel Iisraeli pääseda.
Juutide Iisraeli kolimine on drastiliselt kasvanud
Prantsusmaal korduvate islamistide terrorilainete tõttu.
2014. a kolis Iisraeli ca 6000 Prantsuse juuti
ja mullu saabus neid üle 8000.
Israel Hayomi teatel diagnoositi Iisraelis eelmine nädal
14. zika viiruse juhtum.
Mees sai nakkuse välismaal.
Iisraeli Tervishoiuministeeriumi teatel
on kõik viirusesse nakatunud täielikult paranenud.
Pole ka raporteid viiruse kohalikust levikust Iisraelis.
Ministeeriumi teatel korraldatakse vajadusel
kohalike omavalitsuste algatusel regionaalseid kaitsesüstimisi
ja elanikud peavad järgima juhiseid nakkuse vältimiseks.
Iisraeli Keskkonnakaitseministeeriumi teatel on Põhja-Jeruusalemmast
ja Tel Avivi põhjaosast leitud ka Lääne-Niiluse viirust kandvaid sääski.
Tänavu on Iisraelis diagnoositud ca 60 Lääne-Niiluse palaviku juhtumit.
Haaretzi teatel on Iisraeli valitsuse tegevus
eriti hoolikas ja delikaatne riigi põhjapiiril.
Netanyahu valitsus on järginud tegevusplaani,
mille põhjal vastatakse Iisraeli sattuvale mürsutulele
ja püütakse takistada Hezbollah' salajast relvavedu.
Tegevusplaan pandi eelmine nädal proovile,
kui Süüria valitsuse ja mässuliste vahelisest võitlusest
sattus Iisraeli Süüria armee ekslikke granaate.
Iisrael vastas õhurünnakutega Süüria armee positsioonidele,
misjärel süürlased tulistasid välja tõhusaid maa-õhk rakette.
Iisraellased pidasid seda otseseks sõnumiks president Assadilt.
Seejärel nõudis Golani piirkonna ülem esmakordselt jõulisemat vastust,
mida Iisraeli valitsus siiski ei rahuldanud.
Kuigi Süürias on aastaid sõda käinud,
on turism ja viljapuuistandused Iisraeli pool piiri kasvanud.
Iisraeli armee püüab piiril peaasjalikult rahu säilitada
ega sekku inimeste argiellu.
Piirkonna druusikülad tahavad kinnitada sidemeid Iisraeliga.
Assadi pilte on restoranide seintelt maha võetud
ja ühe küla koolimaja katusel lehvib Iisraeli lipp.
Süüria kodusõda on tõenäoliselt kindlustanud,
et Golani kõrgustikud jäävad Iisraeli osaks.
Iisrael paigaldas Golanile kaitsejõudude üksuse,
et aidata Süüria pool piiri elavaid külaelanikke.
Üksus evakueerib haavatuid Iisraeli haiglaisse
ning pakub ravimeid, toitu, riideid ja tekke talve tarbeks.
Tegevusega toetatakse Iisraeli vabatahtlike ühenduste tööd
ja nii päästetakse Süürias inimelusid.
Töö toimub piiri lähistel
kohalike paramilitaarvägede kontrollitavatelt aladelt põhjas
kuni Süüria piiri lõunaservani,
kus valitseb ISISega seotud Yarmouki Märtrite brigaad.
Kaitseametnike sõnul
aitab süürlaste aitamine ka piiril rahu säilitada,
kuna hoiab eemal ohtlikud elemendid,
nagu president Assadi armee ja Hezbollah
ning sunniitlike radikaalide rühmitused nagu Nusra Rinne.
Iisraellased loodavad, et piiriäärsete külade juhid tagavad,
et Nusra Rinne oma piirkonnast Iisraeli vastu rünnakuid ei tee.
Breaking Israel Newsi teatel
nõudis Iisraeli ÜRO saadik Danny Danon eelmine nädal,
et ÜRO ja kõik rahvusvahelised ühendused lõpetaksid koheselt
raha ja abi väärkasutamise Hamasi poolt.
Danoni sõnul ei rahune Iisrael enne, kui ÜRO ja teised abirühmitused
hakkavad jälgima kogu Gazasse suunduvat rahaliiklust.
Danoni avaldus toimus samal ajal
Palestiina omavalitsuse igaaastase doonorite konverentsiga.
Ja kuu aja eest selgus, et World Visioni palestiinlasest töötaja
oli juhtinud märkimisväärseid abiühenduse summasid
terrorirühmitusele Hamas.
Danon palus ÜRO peasekretäri abi järelvalvemehhanismi loomiseks,
et vältida selliste rahaülekannete kordumist,
kuid Ban Ki-mooni kantselei teatel piisab ÜRO olemasolevast järelvalvest
World Visioni Gazasse saadetud abirahade väärkasutamisjuhtum
on kantselei sõnul uurimisel ja sellele reageeritakse vastavalt.
Danon on olnud ühenduses ka teiste humanitaarühendustega
ja palunud neil parandada humanitaarabi sisejärelvalve taset.
Danoni sõnul ei saa rahvusvaheline üldsus edasi uskuda,
et rahastab Gazas kasvuhooneid, kui annetatud vahendid
lähevad tegelikult relvade ostmiseks ja tunnelite kaevamiseks Iisraeli.
The Jerusalem Posti teatel leiti Ashkeloni kaldalt
19. saj lõpul alanud ja 1920. a lõppenud Ottomani impeeriumi ajast
pärinev kalamehe maja.
See on esimene kord,
kui antud piirkonnast on leitud kindlalt kalatööstusega seotud ehitis.
Kalamehe majas on kolm tuba, kus on metallist õngekonkse,
kümneid tinast lante ning suur pronkskell ja kivist ankur.
Ehitise sissepääsud avanevad põhja,
et vältida kõvade tormituulte sissepääsemist.
Kaevetöödel leiti ka ilmne majakas,
mille abil kohalikud Vahemere kaldal laevaliiklust juhtisid.
Need olid meie tänased uudised. Shalom ja kohtumiseni!
Tõlge: Monika Jaaguri